Používanie Aspirínu na riedenie krvi po infarkte: Riziko mŕtvice a vnútorného krvácania?
Dobry den.
Prosim Vás uživam 4 roky Aspirin,ktory mi predpisala kardiologicka po infarte na riedenie krvi.
Moze spôsobit mrtvicu alebo vnutorne krvacanie?
Ďakujem za odpoveď.
Dobrý deň.
Ďakujeme za Vašu otázku.
V dôsledku inhibičného účinku na krvné doštičky sa môže kyselina acetylsalicylová spájať so zvýšeným rizikom krvácania. Pozorovali sa krvácania ako je perioperačné krvácanie (krvácanie v období operácie), hematómy (krvné podliatiny), epistaxa (krvácanie z nosa), urogenitálne krvácanie (z močových ciest a pohlavných orgánov), krvácanie z ďasna. Zriedkavo až veľmi zriedkavo sa hlásili závažné krvácania, ako je krvácanie do tráviaceho traktu a krvácanie do mozgu (najmä u pacientov s nekontrolovaným vysokým tlakom krvi a/alebo so súbežnou liečbou antihemostatickými látkami), ktoré môžu byť v ojedinelých prípadoch potenciálne život ohrozujúce. V našej kompetencii však nie je zhodnotiť potenciálne riziko. Preto v prípade obáv je potrebné konzultovať užívanie lieku predovšetkým s predpisujúcim lekárom, ktorý má informácie o Vašom celkovom zdravotnom stave.
Prajem pekný zvyšok dňa.
S pozdravom
Mgr. Barbora Bičanovská